Wenke vir padveiligheid tydens dié Kerstyd(Argieffoto: Anja van der Merwe) Paaie in Suid-Afrika raak vinnig besiger met die Kersvakansie wat om die draai is, skole wat volgende week sluit en Suid-Afrikaners wat keelvol is vir Jan Tuisbly se karretjie ná die Covid-19-pandemie. Volgens die Automobiel-Assosiasie (AA) is die paaie dié tyd van die jaar op sy onveiligste vir motoriste weens die duisende mense op die paaie. Skole reg oor Suid-Afrika sluit op 15 Desember en heropen weer op 11 Januarie. Verkeersvolumes sal dan na verwagting toeneem op hoofroetes soos die N1 van Polokwane na Kaapstad via Gauteng en Bloemfontein, die N2 langs die KwaZulu-Natalse kuslyn, die N3 van Gauteng na KwaZulu-Natal, die N4 deur Mpumalanga en die N7 van Kaapstad tot by die Namibiese grens. Statistieke van die Padverkeersbestuurskorporasie (RTMC) toon aan dat daar altesaam 1 395 noodlottige ongelukke en 1 808 padsterftes was gedurende die feestyd wat van 1 Desember 2021 tot 11 Januarie 2022 gestrek het. Argieffoto (Foto: PublicDomainPictures/Pixabay) Die AA sê Suid-Afrika het ’n massiewe padveiligheidsprobleem en die regering en sy agentskappe wat vir padveiligheid verantwoordelik is, moet baie meer doen om hierdie situasie te verbeter. “Van die stappe wat hulle moet doen, is om die aantal verkeerswetstoepassers oor die hele land te verhoog, padveiligheidsbewustheid en opvoedingsveldtogte te verbeter en beter vervolging van oortreders te verseker. “Ons moet terselfdertyd ook erken dat padgebruikers hul houding en bestuursgedrag moet verbeter. Ons moedig dus alle padgebruikers aan om te verseker dat hulle kalm op die pad is en padreëls gehoorsaam, nie net gedurende hierdie feestyd nie, maar regdeur die jaar.” Volgens die AA kan padveiligheid nie die verantwoordelikheid van die owerhede alleen wees nie en elke padgebruiker het ’n rol om te vervul. “Verkeerswetstoepassers werk uitermate hard oor hierdie tydperk om ons paaie veiliger te maak, maar hierdie pogings word gedwarsboom deur padgebruikers wat roekeloos bestuur, wat nie die padreëls gehoorsaam nie, en wat glo dat hulle bo die wet verhewe is.” Die AA bied die volgende wenke vir reisigers: